Romancing the Stone

***Romancing the Stone*** (títol orichinal en anglés, en aragonés ***Romance d'a piedra***, estrenada en Aragón con o títol en castellano de ***Tras el corazón verde***, en aragonés ***Tras o corazón verde***) ye una cinta de cine d'aventuras comico-romanticas coproducida por o cine estausunidense y lo cine britanico, estrenada l'anyo 1984 y dirichida por Robert Zemeckis, con una banda sonora orichinal d'Alan Silvestri, una dirección de fotografía de Dean Cundey y una producción cinematografica de Michael Douglas ta las productoras *[[El Corazon Producciones S.A.]]*, *[[20th Century Fox]]* y *[[SLM Production Group]]*. Conta con un elenco d'actors d'o cual en fan parte, entre d'atros, Michael Douglas, Kathleen Turner, Danny DeVito, Zack Norman, Alfonso Arau, Manuel Ojeda, Holland Taylor, Mary Ellen Trainor, Eve Smith, Joe Nesnow, José Chávez, Evita Muñoz, Camillo García, Rodrigo Puebla, Paco Morayta, Kymberly Herrin, Bill Burton y Ted White.

*Joan Wilder* vive en Nueva York y ye una conoixida escritora de novelas romanticas. En rematar a suya zaguer novela, marcha de casa ta trobar-se con a suya editora y una vecina li entrega una carta d'o suyo cunyau, que fa poquet que ha estau asasinau, y la carta contien un mapa. Mientres ella ye fuera de casa, bel un preba de dentrar-ie y asasina a lo conserche de l'edificio y *Joan* troba que li han feito una escardada a lo suyo apartamento. Bien luego la truca su chirmana, *Elaine*, qui li diz que la han secuestrau y que marce ta rescatar-la enta la ciudat de Cartagena de Indias, en Colombia. Cuan i plega, o*coronel Zolo*, qui heba rechistrau lo suyo apartamento, la enganya y la fa puyar en un autobús que en cuentas de marchar enta Cartagena de Indias lo fa enta l'interior d'o país. Cuan preban de secuestrar-la, la salva *Jack T. Colton*, un aventurero estausunidense que accepta fer-li de guía contra lo pago de 375 dólars, estalbiando que la ensopegue la Policía que treballa ta lo *coronel Zolo* y tamién *Ralph *, un contrabandista que ha secuestrau a su chirmana. Mientres o suyo camín, troban bellas aventuras pero consiguen, seguindo lo mapa, trobar una fabulosa esmeralda y plegar en Cartagena.

A cinta s'ambienta en a suya epoca actual (1984) en Nueva York en os Estaus Unius y en Cartagena de Indias y atras localizacions en Colombia, y las suyas escenas se filmoron en Huasca de Ocampo (Hidalgo) y Jalcomulco, Veracruz, Xalapa-Enríquez y Xico (y atros puestos de Veracruz de Ignacio de la Llave), Tonaya (Jalisco), localizacions en Durango y Ciudat de Mexico en Mexico y Nueva York (Nueva York) y localizacions en Utah (incluyindo-ie St. George) en os Estaus Unius.

Se tracta d'una cinta que ha recibiu bels premios y nominacions, en destacando una nominación a los Premios Oscar (Millor Montache) en a suya 57<sup>ena</sup> edición y dos Premios Globos d'Oro (Millor Cinta de Musical u Comedia y Millor Actriz de Musical u Comedia) en a suya 42<sup>ena</sup> edición.

## Elenco

## Se veiga tamién
* Cine en 1984.
* Cintas de 1984.

## Referencias

## Vinclos externos
*  ''Romancing the Stone'' en Internet Movie Database.
*  ''Romancing the Stone'' en Rotten Tomatoes.
*  ''Romancing the Stone'' en Box Office Mojo.